সংশ্লিষ্ট সূত্র জানিয়েছে পৌরসভার মোল্লারবাজার জামে মসজিদে সোলার স্থাপন ও মোল্লার বাজার জামে মসজিদে সোলার নাম দিয়ে দু’টি প্রকল্প দেখিয়ে ২০ হাজার করে ৪০ হাজার টাকা বরাদ্দ দেয়া হয়। কিন্তু মোল্লারবাজারে একটিই জামে মসজিদ রয়েছে। এছাড়া ওই মসজিদটিতে প্রকল্পের অর্থদিয়ে কোনো সোলার স্থাপন করা হয়নি। সংশ্লিষ্টদের অভিযোগ, ভূয়া কমিটি গঠন করে পিআইও ওইসব বরাদ্দের অর্থ আত্মসাত করেছেন। এছাড়া স্থানীয় সংসদ সদস্যের দ্বিতীয় ধাপের বিশেষ বরাদ্দের ৫৬টি কাবিটা প্রকল্পের প্রত্যেকটিতেই সোলার স্থাপনে ১৫ লাখ ৪০ হাজার টাকা বরাদ্দ দেয়া হয়। দ্বিতীয় পর্যায়ের ১০৯টি টিআর প্রকল্পের বেশিরভাগই সোলার স্থাপনে বরাদ্দ দেয়া হয়েছে। এরমধ্যে কিছু প্রকল্পে সোলার স্থাপন বাবদ ৫০ হাজার টাকা করেও বরাদ্দ দেয়া হলেও বেশীর ভাগ প্রকল্পেরই কোন কাজ হয়নি। যে সব প্রকল্পে কিছু কাজ হয়েছে তাও ১০-১৫ হাজার টাকার মধ্যে সোলার স্থাপন করে বাকি টাকা পিআইও এবং প্রকল্প সভাপতি ভাগবাটোয়ারা করে নিয়েছেন বলে স্থানীয় বাসিন্দারা অভিযোগ করেন। একই ভাবে সংসদ সদস্যর প্রথম পর্যায়ের বরাদ্দের প্রকল্প গুলোর নামেও পিআইও তার সহযোগীদের নিয়ে টাকা লোপাট করেছেন বলে স্থানীয় ওয়ার্কাস পার্টির নেতা-কর্মীরা জানান। বিষয়টি নিয়ে স্থানীয় সংসদ সদস্য এ্যাডভোকেট শেখ মো. টিপু সুলতান চরম ক্ষুব্ধ প্রতিক্রিয়া ব্যক্ত করে জানান-ডিজিকে তদন্ত করে ব্যবস্থা গ্রহনের জন্য পত্র দিয়েছি। অপরদিকে দূর্যোগ ব্যবস্থাপনা অধিদপ্তর থেকে বরাদ্দকৃত জিআর প্রকল্পের ২৫টি খাতে কোন কাজ না করেই ৫০ টন চাল আত্মসাত করেছেন পিআইও নজরুল। জেলা প্রশাসকের নির্দেশে উপজেলা নির্বাহী অফিসার প্রকল্পগুলি যাচাই বাছাই করে এই ৫০ টন চাল আত্মসাতের প্রমান পান।